Asiyesikia la mkuu huvunjika guu
Language: Swahili | Genre: Creative_writing

ASIYESIKIA LA MKUU HUVUNJIKA GUU 
Maana ya methali hii ni kwamba, mtu anapokanywa kitu ni lazima asikilize na atii. Bila hivyo, jambo mbaya linaweza kutendeka na kumfanya ajute. Methali hii ni sawa na mkataa pema pabaya panamwita na majuto ni mjukuu huja baadae. 
Katika kitongoji cha Mwaluvanga, paliishi ghulamu mmoja kwa jina Chigamba. Chigamba alikuwa mtiifu kwa walimu na wavyele wake. Jina lake lilikuwa midomoni mwa kila mtu akimsifu. Ungepita katika kijiji kile, ungeambiwa uwe kama yeye 
Alisoma hadi darasa la nane na kufuzu mtihani wake. Kwa vile wazazi wake hawakuwa na uwezo wa kumpeleka shule za mbali, alipelekwa shule ya sekondari ya hapo kitongojini. Ghafla bin vuu, Chigamba alianza kubadilika. Chigamba alitafuta wanafunzi ambao wangeweza kumfaidi akiwa shuleni ila, alilazimika kutumia mihadarati ili waweze kukaa pamoja. 
Chigamba alilazimika kutumia mihadarati hadi akawa na uraibu nayo. Chigamba sasa alikuwa hasikii cha mkuu wala cha mteka maji msikitini. Chigamba alitunga kundi la vijana ambalo lilitumia mihadarati na kutenda uhalifu kwa kijiji. 
Sasa Chigamba akawa ni rafiki wa bangi. Chigamba aliweza kuenda katika vyumba vya anasa na kubaka mabinti wa wenyewe. Wazazi wa Chigamba walipoona maisha ya mwanao yako hatarini, waliamua kumkanya ila alijaza masikio yake nta. Chigamba aliingia katika kundi la wezi kijijini, ama kweli siku za mwizi ni arobaini. Wanakijiji walihisi kuchoshwa na tabia ya Chigamba na siku ya siku, aliwashiwa tairi na kuchomwa. Ama kweli asiyesikia la mkuu huvunjika guu. 
Methali hii hutumika kukanya watu ambao wameonywa dhidi ya maovu ila hawasikii.